**Tampereen nuorisovaltuusto** (ruots. *Tammerfors ungdomsfullmäktige*; engl. *The youth council of Tampere*) on vuonna 1998 perustettu uskonnollisesti ja puoluepoliittisesti sitoutumaton Tampereen kaupungin vaikuttamistoimielin. Se pyrkii parantamaan tamperelaisten nuorten asemaa sekä heidän vaikuttamis- ja osallistumismahdollisuuksiaan. Nuorisovaltuusto on kuntalain 26§:n edellyttämä nuorten vaikuttajaryhmä. Kaupunginhallitus asettaa nuorisovaltuuston vaalituloksen perusteella toimintakaudekseen. 

Nuorisovaltuusto tekee kannanottoja, lausuntoja ja aloitteita kaupunginvaltuustolle sekä muille kaupungin toimielimille nuorille tärkeistä asioista. Nuorisovaltuusto järjestää myös säännöllisin väliajoin maksuttomia tapahtumia nuorille.

Nuorisovaltuustolla on edustaja kaupunginhallituksen kehittämiskokouksissa sekä kaksi edustajaa kuudessa kaupungin lautakunnassa ja Tampereen kaupunginvaltuustossa. Edustajilla on kokouksissa puhe- ja läsnäolo-oikeus

Nuorisovaltuusto valitaan kaupunginlaajuisilla nuorisovaltuustovaaleilla joka toinen vuosi. Ehdolle voivat asettua kaikki 13-18-vuotiaat Tampereella asuvat tai opiskelevat nuoret. Ensimmäiset koko kaupungin vaalit järjestettiin syksyllä 2020.

Toiminta
--------

### Nuorisovaltuusto

Nuorisovaltuusto koostuu vaaleilla valittavista 30 varsinaisesta sekä 10 varajäsenestä. Kaupunginlaajuiset vaalit järjestetään kahden vuoden välein. Äänestäminen on mahdollista Tampereella yläkouluissa, toisen asteen oppilaitoksissa ja nuorisokeskuksissa. Ensimmäiset kaupunginlaajuiset vaalit järjestettiin syksyllä 2020. Nuorisovaltuuston kokoukset ovat avoimia kaikille toiminnasta kiinnostuneille.

### Nuorisovaltuuston hallitus

Nuorisovaltuuston hallitus valitaan vuosittain nuorisovaltuuston jäsenten keskuudesta. Hallitukseen kuuluu nuorisovaltuuston puheenjohtaja, kolme varapuheenjohtajaa, sihteeri ja 3 muuta hallituksen jäsentä. Hallitus on ensisijaisesti vastuussa nuorisovaltuuston toiminnasta.

### Kouluneuvosto

Kouluneuvosto on nuorisovaltuuston alainen toimielin, joka toimii oppilaitosten, oppilas- ja opiskelijakuntien välisenä yhteistyö-, edunvalvonta- ja asiantuntijaelimenä. Siihen kuuluu kaksi edustajaa jokaisesta Tampereen alueen oppilaitoksesta ja edustajat valitaan oppilaitosten oppilas- ja opiskelijakuntien päättämällä tavalla.

Tampereen nuorisovaltuuston suurkokous käynnissä Tampereen keskusvirastotalolla kaupunginvaltuuston istuntosalissa lokakuussa 2015.
### Tiimit

Nuorisovaltuusto on jakautunut sisäisesti kolmeen eri tiimiin, jotka ovat nuorisovaltuuston alaisia pysyviä toimielimiä. Varapuheenjohtajat johtavat tiimien työskentelyä. Tiimien kokoukset ovat avoimia kaikille toiminnasta kiinnostuneille.

#### Edunvalvontatiimi

Edunvalvontatiimi edistää nuorisovaltuuston tavoitteita sekä vastaa sen aloitteista ja kannanotoista. Se on päävastuussa toimielintyöskentelyn koordinoimisesta ja kaupunginlaajuisten nuorisovaltuustovaalien järjestämisestä. Lisäksi se ylläpitää suhteita kaupungin päättäjiin.

#### Tapahtumatiimi

Tapahtumatiimin tehtävänä on ideoida ja järjestää nuorisovaltuuston tapahtumia ja koulutuksia, kuten seminaareja, vaikuttamistapahtumia ja muita hupitapahtumia. Tapahtumatiimi kehittää tapahtumia ja koulutuksia sekä päättää niiden sisällöistä. Tapahtumatiimi vastaa myös nuorisovaltuuston koulutustarjonnasta, kuten oppilas- ja opiskelijakuntien koulutuksista. Lisäksi tapahtumatiimi valmistelee kouluneuvoston kokouksia yhdessä hallituksen kanssa.

#### Viestintätiimi

Viestintätiimi vastaa nuorisovaltuuston näkyvyyden ja tunnettavuuden lisäämisestä sekä toiminnasta tiedottamisesta. Viestintätiimin tehtävänä on myös yhteistyön tekeminen muiden kuntien, paikallisten järjestöjen ja oppilaitosten kanssa.

### Lautakunnat ja kaupunginvaltuusto

Nuorisovaltuustolla on puhe- ja läsnäolo-oikeus kuudessa kaupungin lautakunnassa, kaupunginhallituksen kehittämiskokouksissa sekä kaupunginvaltuustossa. Edustajat valitaan vaaleilla kalenterivuosittain nuorisovaltuuston kokouksessa. Jokaiseen toimielimeen valitaan kaksi varsinaista edustajaa ja kaksi varaedustajaa. Kaupunginhallituksen kehittämiskokouksissa nuorisovaltuustoa edustaa puheenjohtaja ja varapuheenjohtajat toimivat sisääntulojärjestyksesään varaedustajina.

Nuorisovaltuuston toimielinedustajat 2022| Lautakunnat ja kaupunginvaltuusto | Edustajat | Varaedustajat |
| --- | --- | --- |
| Kaupunginvaltuusto | Oliver Priimägi
Eetu Hukkanen | Onni Räsänen (1.)
Voitto Vellamo (2.) |
| Kaupunginhallitus | Max Nikkari | Eetu Hukkanen (1.)
Lii Ahlberg (2.) |
| Kasvatus- ja opetuslautakunta | Venla Vuorinen
Eemi Jaakola | Helmi Hukkanen (1.) 
Yasmeen Shaath (2.)  |
| Kulttuuri- ja vapaa-aikalautakunta | Helmi Hukkanen
Pihla Pöllänen | Yasmeen Shaath (1.)
Essi Manninen (2.) |
| Elinvoima- ja osaamislautakunta | Kerttu Kajander
Aarni Hirvonen | Max Nikkari (1.)
Yasmeen Shaath (2.) |
| Yhdyskuntalautakunta | Yasmeen Shaath
Evie Syreeni | Onni Räsänen (1.)
Teodor-Pavel Hiidenlampi (2.) |
| Asunto- ja kiinteistölautakunta | Rasmus Riikonen
Teodor-Pavel Hiidenlampi | Aarre Lantelankallio (1.)
Otso Vuorinen (2.)  |
| Tampereen kaupunkiseudun joukkoliikennelautakunta | Saara Kosonen
Miio Leino  | Aarre Lantelankallio (1.)
Vilja Saukko (2.) |
|  |  |  |
| Hyvinvointialueen nuorisovaltuusto | Jäsenet | Varajäsenet |
| Pirkanmaan hyvinvointialueen nuorisovaltuusto | Oliver Priimägi, Venla Taubert,
Kerttu Kajander,
Eemi Jaakola | Mette Kämäräinen, Voitto Vellamo, 
Yasmeen Shaath, Teodor-Pavel Hiidenlampi, |

Historia
--------

### Nuorisovaltuuston perustaminen

Vuonna 1997 kesäkuun 4. päivä valtuutettu Pia Viitanen teki valtuustoaloitteen, joka koski nuorisovaltuuston perustamista Tampereelle. Hän perusteli aloitetta mm. näin: "Nuorisovaltuustojen kautta lisätään nuorten osallistumis- ja vaikuttamismahdollisuuksia. Niiden kautta saadaan myös nuorten omat näkemykset kanavoitua mukaan päätöksentekoon." Nuorisovaltuuston ensimmäiseksi toimikaudeksi ehdotettiin vuotta 1998. Pitkällisen pohdinnan ja käsittelyn jälkeen Tampereella päädyttiin kuitenkin perustamaan nuorisovaltuuston sijasta nuorten avoin keskustelufoorumi. Tampereen avoin nuorisofoorumi perustettiin vuonna 1998 , jolloin nuoria kutsuttiin ensimmäisen kerran osallistumaan foorumin toimintaan. Osallistuminen oli kuitenkin vähäistä ja toiminta aloitti kunnolla loppusyksystä 1999. Toiminta oli alkuvuosina epäaktiivista ja pääsi jaloilleen vasta 2000-luvun alussa.

Nuorisovaltuusto on kehittynyt historiansa aikana lähinnä tapahtumien järjestäjästä nuorten omaksi vaikuttamiskanavaksi Tampereen kaupungin päätöksentekoon.

### 2000-luku

Tampereen nuorisofoorumi
Vuoden 2001 syksyn suurkokouksessa päätettiin ryhtyä toimimaan hallituksessa ja toimikunnissa, jolloin nimeksi muodostui Tampereen nuorisofoorumi. Toimikuntia olivat tiedotus-, koulu- sekä kulttuuri- ja vapaa-aikatoimikunta. Näiden lisäksi toimi tapahtumaryhmä, joka huolehti musiikkitapahtumista.

Nuorisofoorumi teki kaupungille aloitteita mm. bänditilojen lisäämiseksi, nuorisokahvilan saamiseksi Tampereelle sekä läsnäolo- ja puheoikeuden saamiseksi kaupungin lautakuntiin.

Tampereella aloitettiin lautakuntakokeilu syksyllä 2004, jolloin nuorisofoorumin ja Tampereen Lasten Parlamentin (TLP) edustajat pääsivät osallistumaan läsnäolo- ja puheoikeudella kulttuuri- ja vapaa-aikalautakunnan sekä koulutuslautakunnan kokouksiin. Lautakuntakokeilu koettiin onnistuneeksi ja hyödylliseksi, joten sitä päätettiin jatkaa silloisen nuorisofoorumin osalta. Aluksi lautakunta-kausi kesti puoli vuotta mutta se korvattiin vuoden mittaisella kaudella, jotta edustajat voisivat paremmin perehtyä lautakuntien toimintaan.

Tampereen nuorisofoorumin logo
Nuorisovaltuuston käyttäessä vielä nuorisofoorumi-nimeä hallitus korvasi toimikunnat valiokunnilla helpottaakseen toimintaansa. Nuorisoyhteysvaliokunnan, jonka tehtäviin kuului yhteyden säilyttäminen Tampereen nuoriin muun muassa octafoorumin avulla sekä yhteysvaliokunnan, joka vastasi nuorisofoorumin toiminnasta tiedottamisesta ja piti yhteyttä muun muassa Suomen Nuorisovaltuustojen Liittoon.

### 2010-luku

Vaikuttajaryhmän virallinen nimi oli 19. toukokuuta 2015 asti Tampereen nuorisofoorumi, jolloin nuorisofoorumin suurkokous hyväksyi hallituksen esityksen nimimuutoksesta Tampereen nuorisovaltuustoksi. 

Valiokunnista luovuttiin toukokuun 2015 suurkokouksessa, ja ne korvattiin kolmella, hallituksen toimintakauden mittaisella tiimillä. Jokaista tiimiä johti joko hallituksen varapuheenjohtaja tai puheenjohtaja. Tiimit vastaavat oman erikoistumisalueensa toiminnasta varainhallintaa lukuun ottamatta. Tiimejä ovat edunvalvonta, tapahtumat ja viestintä.

Hallituksen toimikausi oli koulujen lukuvuoden mittainen vuoden 2016 kevään suurkokoukseen asti, jolloin kevään suurkokouksessa kauden pituudeksi määriteltiin yksi kalenterivuosi alkaen tammikuusta kestäen joulukuuhun. Vuoden 2016–2017 poikkeuskausi kesti 1,5 vuotta.

Vuoden 2018 syksyn suurkokouksessa hyväksyttiin johtosääntömuutoksia, jotka loivat nuorisovaltuustolle uudenlaisen toimintamallin. Toimintamallin voimaantuloa lykättiin kuitenkin vuodella tullen voimaan vasta vuoden 2020 alusta. 

Tampereen nuorisofoorumin logo 2015-2016
Uuden toimintamallin vuoksi nuorisovaltuuston termistö muuttui. Ennen hallituksen jäsenillä tarkoitettiin tarkoitettiin kaikkia nuorisovaltuuston jäseniä, mutta uudessa toimintamallissa yhdeksänhenkinen hallitus johtaa nuorisovaltuuston toimintaa.

Syksyllä 2019 valittiin uuden toimintamallin mukainen hallitus ja puheenjohtajisto vuodelle 2020. Kyseisessä suurkokouksessa oli mahdollista liittyä nuorisovaltuuston jäseneksi. Suurkokous oli viimeinen, jossa äänivaltaisina edustajina olivat oppilaitosten oppilas- tai opiskelijakuntien hallitusten asettamat edustajat.

### 2020-luku

Keväällä 2020 koronaviruksen aiheuttamien poikkeusolosuhteiden aikana nuorisovaltuusto järjesti kaiken toimintansa etänä. Vuoden 2020 marraskuussa nuorisovaltuusto järjesti ensimmäiset kaupunginlaajuiset vaalinsa ja äänestys vaaleissa tapahtui sähköisesti.

Nuorisovaltuusto saavutti keväällä 22.2.2021 puheenjohtaja Arttu Vuoren johdolla nuorisovaltuustolle suoran aloiteoikeuden kaupungin toimielimissä.

Nuorisovaltuuston valintatapa uudistui vuoden 2021 keväällä. Jatkossa koko nuorisovaltuusto valitaan kaupunginlaajuisissa nuorisovaltuustovaaleissa. Lisäksi perustettiin kouluneuvosto, joka toimii oppilas- ja opiskelijakuntien välisenä yhteistyöelimenä.

Tampereen kaupunginhallitus myönsi kokouksessaan 23.8.2021 nuorisovaltuustolle läsnäolo- ja puheoikeuden erikseen nimitettäviin kaupunginhallituksen kehittämiskokouksiin kaudelle 2021-–2023.

Nuorisovaltuus täydensi kokoonpanoaan valintatavan uudistuksen yhteydessä 15.9.2021. Nuorisovaltuuston viimeinen suurkokous järjestetiin etäyhteydellä koronapandemian vuoksi. 

Tampereen kaupungille myönnettiin Suomen Nuorisovaltuustojen Liiton vuoden 2021 liittokokouksessa nuorisovaltuustomyönteinen kunta -sertifikaatti. Se on tunnustus kunnille, jotka edistävät kiitettävällä tavalla kunnan nuorten osallisuutta ja nuorisovaltuuston toimintamahdollisuuksia. 

Tampereen ja Vantaan kaupunkien nuorisovaltuustot sitoutuivat 16.6.2022 ystävyysjulistukseen. Nämä nuorisovaltuustot tiivistävät yhteistyötään sekä tarjoavat toisilleen tukea ja apua tarvittaviin asioihin. Nuorisovaltuustot tai nuorisovaltuuston edustajat tapaavat vuosittain toisensa vaihdellen kummassakin kaupungissa. Sitoumukseen kuuluu myös yhteistyön jatkuva kehittäminen ja vertaisoppiminen. 


Puheenjohtajat| Puheenjohtaja | Toimikausi |
| --- | --- |
| Pasi Hakkarainen | 1999–2001 |
| Terhi Holkeri | 2002 |
| Hanna Koskela | 2003–2005\* |
| Jari Majlund | 2005–2006 |
| Iida-Maria Hakanen | 2006–2007 |
| Raido Roomets | 2007–2008 |
| Heidi Brand | 2008–2009 |
| Laura Salonen\*\* | 2009 |
| Tiina Koljonen | 2009–2010 |
| Anna-Kaisa Välilä | 2010–2011 |
| Marjo-Reetta Kaul | 2011–2012 |
| Mira Lindholm\*\*\* | 2012–2013 |
| Heini Nurminen | 2013 |
| Jesse Kosonen | 2013–2014 |
| Mikael Lehtonen | 2014–2015 |
| Islam Al-Nassar | 2015–2016 |
| Jone Korpi | 2016–2017\*\*\*\* |
| Tytti Halttu | 2018 |
| Hannes Karjalainen | 2019 |
| Kiia Koukku | 2020 |
| Arttu Vuori | 2021-2022 |
| Venla Taubert | 2023 |
| Oliver Priimägi | 2024- |

\*Kausi 2004–2005 oli poikkeuskausi, joka kesti poikkeuksellisesti 1,5 vuotta. Kauden pituus vaihtui kalenterivuodesta koulun lukuvuoden mittaiseen.

\*\*Laura Salonen erosi tehtävästään nuorisofoorumin kokouksessa 14.9.2009, hänen tilalleen vt. puheenjohtajaksi tuli hallituksen 1. varapuheenjohtaja Tiina Koljonen syksyn suurkokoukseen 19.11.2009 saakka, jolloin hänet valittiin varsinaiseksi puheenjohtajaksi kevään 2010 suurkokoukseen saakka.

\*\*\*Mira Lindholm erosi tehtävästään nuorisofoorumin kokouksessa 16.1.2013, hänen tilalleen puheenjohtajaksi valittiin hallituksen pääsihteeri Heini Nurminen kauden loppuun saakka.

\*\*\*\*Kausi 2016–2017 oli poikkeuskausi, joka kesti poikkeuksellisesti 1,5 vuotta. Kauden pituus vaihtui koulun lukuvuodesta kalenterivuoden mittaiseen.

Kokoonpanot
-----------



Nuorisovaltuusto 2022-2023| Etu- ja sukunimi | Asema |
| --- | --- |
| Venla Taubert | Jäsen |
| Max Nikkari | Jäsen |
| Hilkka Liljeroos | Jäsen |
| Voitto Vellamo | Jäsen |
| Iina Kairus | Jäsen |
| Onni Joonatan Räsänen | Jäsen |
| Kerttu Kajander | Jäsen |
| Helmi Hukkanen | Jäsen |
| Iiris Oksanen | Jäsen |
| Shafiqa Mirzaei | Jäsen |
| Yasmeen Shaath | Jäsen |
| Eemi Jaakkola | Jäsen |
| Joosua Jussila | Jäsen |
| Oliver Priimägi | Jäsen |
| Rasmus Riikonen | Jäsen |
| Santeri Leino | Jäsen |
| Saara Kosonen | Jäsen |
| Veera Toivola | Jäsen |
| Otso Vuorinen | Jäsen |
| Nouh Hassan | Jäsen |
| Pihla Pöllänen | Jäsen |
| Essi Manninen | Jäsen |
| Alma Mujcinovic | Jäsen |
| Teodor-Pavel Hiidenlampi | Jäsen |
| Aarre Lantelankallio | Jäsen |
| Venla Vuorinen | Jäsen |
| Mette Kämäräinen | Jäsen |
| Aarni Hirvonen | Varajäsen |
| Kielo Lehvä | Varajäsen |
| Vilja Saukko | Varajäsen |
| Laura Niemi | Varajäsen |
| Mikael Määttänen | Varajäsen |
| Lii Ahlberg | Varajäsen |
| Kalle Tammisto | Varajäsen |
| Evie Syreeni | Varajäsen |
| Aino Korte | Varajäsen |
| Aada Haverinen | Varajäsen |
|  | 

Kaupunginlaajuisten hallitusvaalien tulos vuonna 2020| Nimi | Äänimäärä |
| --- | --- |
| Arttu Vuori | 1836 |
| Maria Markkula | 675 |
| Leo Boström | 565 |
| Aada Aho | 449 |
| Suvi Brusin | 363 |
| Inka Pekkola | 286 |
| Patrik Jokela | 266 |
| Eetu Hukkanen | 258 |
| Anna Lindström | 229 |
| Eerik Vistbacka | 223 |
| Inka Jämsen | 212 |
| Aleksi Peltosaari | 160 |
| Miro Viitanen | 154 |
| Lotta Forsström | 126 |

Lähteet
1. 1 2  view/3387/727/ Tampereen Nuorisovaltuuson johtosääntö (PDF) *drive.google.com*. Viitattu 20.12.2019.
2. ↑  Suomen valtio: Kuntalaki 26 § Oikeusministeriö.  Arkistoitu 21.10.2020. Viitattu 12.4.2020.
3. ↑  Tampereen nuorisovaltuusto *Nuorten Tampere*. Tampereen kaupungin nuorisopalvelut. Viitattu 19.12.2019.
4. ↑  raportti nuorisofoorumin toiminnasta *2012*. Tiina nurminen.
5. ↑  Nuorisofoorumi *uni-miskolc.hu*.  Arkistoitu 21.12.2019. Viitattu 21.12.2019.
6. ↑  Valtioneuvoston raportti *julkaisut.valtioneuvosto.fi*. Viitattu 21.12.2019.
7. ↑  Nuorisovaltuuston kokoonpano kaudella 2021–2022 *www.tampere.fi*. Viitattu 15.2.2022.
8. ↑  Aila Rajamäki: Valtuusto hyväksyi hallintosäännön muutokset *www.tampere.fi*.  22.2.2021. Tampereen kaupunki.
9. ↑  Pekka Ruissalo: Nuorisovaltuusto on tyytyväinen aloiteoikeuteen kaupungin toimielimissä – "Antaa aitoja vaikuttamismahdollisuuksia".  *Tamperelainen*, 25.2.2021.  Etelä-Suomen Media, Keskisuomalainen konserni. Artikkelin verkkoversio.
10. ↑  Yle Uutiset Pirkanmaa 6.5.2021. (Arkistoitu – Internet Archive)
11. ↑  Nuorisovaltuuston edustajat mukaan kaupunginhallituksen kehittämiskokouksiin *www.tampere.fi*. Viitattu 15.2.2022.
12. ↑  Pauliina Karjalainen: Nuoret haluavat Tampereen kouluihin mielenterveys­tarkastukset ja ilmaiset aamupalat – Tässä ovat nuorisovaltuuston uudet jäsenet.  *Aamulehti*, 16.9.2021.  Sanoma Media Finland. Artikkelin verkkoversio.
13. ↑  Suomen Nuorisovaltuustojen Liitto: Viisi uutta kuntaa sai Nuorisovaltuustomyönteinen kunta -sertifikaatin *nuva.fi*.  21.11.2021. Viitattu 28.11.2021.
14. ↑  Nuorisovaltuuston kokoonpano kaudella 2021–2022  12.12.2021. Tampereen kaupunki. Viitattu 28.11.2021.

Aiheesta muualla
* Tampereen kaupunki: Nuorisovaltuusto

 |